CELEX: 62011TN0286
Language: et
Date: 2011-06-06 00:00:00
Title: Kohtuasi T-286/11 P: Luigi Marcuccio 6. juunil 2011 esitatud apellatsioonkaebus Avaliku Teenistuse Kohtu 16. märtsi 2011 . aasta otsuse peale kohtuasjas F-21/10: Marcuccio versus komisjon

6.8.2011   
            
            
               ET
            
            
               Euroopa Liidu Teataja
            
            
               C 232/35
            
         Luigi Marcuccio 6. juunil 2011 esitatud apellatsioonkaebus Avaliku Teenistuse Kohtu 16. märtsi 2011. aasta otsuse peale kohtuasjas F-21/10: Marcuccio versus komisjon
   (Kohtuasi T-286/11 P)
   2011/C 232/62
   Kohtumenetluse keel: itaalia
   
      Pooled
   
   
      Apellatsioonkaebuse esitaja: Luigi Marcuccio (Triase, Itaalia) (esindaja: advokaat G. Cipressa)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               Tühistada vaidlustatud kohtuotsus tervikuna ja eranditeta ning lisaks, esimese võimalusena:
               
                           —
                        
                        
                           rahuldada kõik esimeses kohtuastmes esitatud nõuded;
                        
                     
         
               —
            
            
               mõista kostjalt apellandi kasuks välja viimase poolt nii esimeses kohtuastmes kui ka apellatsiooniastmes kantud kohtukulud,
            
         või teise võimalusena:
   
               —
            
            
               saata kohtuasi tagasi Avaliku Teenistuse Kohtule, et viimane teeks teises koosseisus uue sisulise otsuse kõigi käesolevas apellatsioonkaebuses järgnevalt käsitletud nõuete üle.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, mis käsitleb põhjenduse täielikku puudumist „hüvitisnõude” osas.
               
                           —
                        
                        
                           Apellant väidab sellega seoses, et läbi ei viidud uurimistoiminguid, moonutati faktilisi asjaolusid ning et vigaselt ja ebamõistlikult tõlgendati ja kohaldati esiteks õigusnorme, mis reguleerivad Euroopa Liidu institutsioonide lepinguvälise vastutuse tekkimist, teiseks Euroopa Liidu institutsioonide ja Euroopa Liidu Kohtu põhjendamiskohustuse mõistet ja kolmandaks Euroopa Liidu institutsiooni õigusvastase käitumise mõistet.
                        
                     
         
               2.
            
            
               Teine väide, mis käsitleb nende otsuste õigusvastasust, mis langetati esimeses kohtuastmes „kohtukulude ja tasude” kohta.
               
                           —
                        
                        
                           Apellant väidab selle kohta, et Avaliku Teenistuse Kohtule tekitatud kulude väljamõistmine ühelt kohtuvaidluse poolelt kodukorra artikli 94 alusel saab põhineda ainult konkreetse kohtuasjaga otseselt seotud asjaoludel, mitte selle kohtuasja poole väidetaval käitumisel teiste kohtuasjade raames.